Ѻба́че хотя́й стяжа́нія єя̀, я́же є́сть ѡснова́ніе всѣ́хъ благи́хъ и две́рь та̂инъ бж҃іихъ, и на врагѝ безтру́дная побѣ́да, и ну́жднѣйша вся́кія добродѣ́тели, и крило̀ моли́твы, и вселе́ніе бж҃іе въ душѣ̀: до́лженъ є́сть претерпѣ́ти вся́къ иску́съ, и́мже и́мать искуше́нъ бы́ти ѿ врагѡ́въ и мно́гихъ и разли́чныхъ помыслѡ́въ, и́хже никто́же мо́жетъ разумѣ́ти, нижѐ глаго́лати что̀ ѡ ни́хъ, илѝ ѡбрѣстѝ, то́чію изъ̑ѡбрѣта́тель ѕло́бы діа́волъ